**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2025. július 31-én tartandó**

**rendes zárt ülésére**

Az előterjesztés tárgya: **Az Esély és Otthon – Mindkettő lehetséges című EFOP-1.2.11-16-2017-00009 azonosítószámú pályázatból nyújtható lakhatási támogatások igénylésére érkezett pályázat elbírálásáról**

Az előterjesztés előadója: Balázsi Csilla polgármester

Mellékletek: -

Az előterjesztés témafelelőse: Huri-Szabó Szilvia köztisztviselő

Az előterjesztés ügyiratszáma: TPH/10145-2/2025

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság  | SZMSZ 4. melléklet 1.22 pontja |
| Szociális és Humán Bizottság | SZMSZ 5. melléklet 1.10 pontja |

Az ülésre meghívni javasolt szervek, személyek:

|  |  |  |
| --- | --- | --- |
| **Név** | **Titulus** | **Elérhetőség** |
|  |  |  |

Tiszavasvári, 2025. július 25.

 **Huri-Szabó Szilvia**

 **témafelelős**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 e–mail: tvonkph@tiszavasvari.hu

Témafelelős: Huri-Szabó Szilvia

**ELŐTERJESZTÉS**

**- a Képviselő-testülethez -**

**Az Esély és Otthon – Mindkettő lehetséges című EFOP-1.2.11-16-2017-00009 azonosítószámú pályázatból nyújtható lakhatási támogatások igénylésére érkezett pályázat elbírálásáról**

**Tisztelt Képviselő-testület!**

A Képviselő-testület a 134/2023. (V.9.) Kt. számú határozatában **elfogadta** az EFOP-1.2.1-16-2017-00009 kódszámú ,,Esély és Otthon – Mindkettő lehetséges!” című pályázat keretéből nyújtható a fiatalok **lakhatási támogatásának** igényléséhez készült **önkormányzati pályázati felhívást**, mellyel Tiszavasvári Város Önkormányzata a fiatalok helyben maradását szeretné támogatni.

 A 134/2024. (V.9.) Kt. számú határozat alapján meghirdetett pályázati felhívásra 1 db pályázat érkezett be Gulácsi Bálint részéről.

A pályázatot megvizsgálva megállapításra került, hogy az tartalmilag teljes és hiánytalan, ezáltal javaslom a **pályázati eljárást eredményesnek,** **a pályázó pályázatát pedig érvényesnek** nyilvánítani. A pályázó Tiszavasváriban fog munkahelyet létesíteni 2025. augusztus 1. napjától, erre vonatkozóan a foglalkoztató szándéknyilatkozata benyújtásra került.

A jelenleg használatra kiadható üres, illetve rövidesen megüresedő **2 db önkormányzati lakás** címei:

* Tiszavasvári, Bercsényi u. 3.
* Tiszavasvári, Vasvári Pál u. 93/2.

A határozat-tervezetben foglaltak szerint **Gulácsi Bálint részére a Tiszavasvári, Vasvári Pál u. 93/2.** lakást javaslom használatba adni. Az átadás-átvétel a helyi foglalkoztatónál történt - munkaszerződéssel igazolt - munkába állását és az előző lakáshasználó lakásból történő kiköltözését (2025. augusztus 11.) követően történhet meg. A lakás kijelölése a pályázóval előzetesen egyeztetésre került.

Kérem a Tisztelt Képviselő-testületet, hogy a beérkezett pályázatokról döntést hozni szíveskedjen.

Tiszavasvári, 2025. július 25.

 **Balázsi Csilla**

 **polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETÉNEK**

**...../2025. (VII.31.) Kt. sz.**

**határozata**

**Az Esély és Otthon – Mindkettő lehetséges című EFOP-1.2.11-16-2017-00009 azonosítószámú pályázatból nyújtható lakhatási támogatások igénylésére érkezett pályázat elbírálásáról**

Tiszavasvári Város Önkormányzata Képviselő-testülete az előterjesztést megtárgyalta és az alábbi határozatot hozza:

1. Az **EFOP-1.2.11-16-2017-00009 kódszámú pályázatból nyújtható lakhatási támogatásra beérkezett pályázó** pályázatát **érvényesnek** és ezáltal a pályázati eljárást **eredményesnek nyilvánítja.**
2. **Gulácsi Bálint** pályázópályázatát **eredményesnek** nyilvánítja és **támogatásban részesíti**:

Az elnyert lakás címe: 4440 Tiszavasvári, Vasvári Pál u. 93/2.

3. Felkéri a polgármestert, hogy a pályázat eredményéről tájékoztassa a pályázót.

4. Felkéri a polgármestert, hogy a határozat meghozatalát követő 15 napon belül kössön szerződést a nyertes pályázóval, azzal a feltétellel, hogy a lakás használatra történő átadása a Tiszavasváriban létesített munkaviszonyt igazoló dokumentum benyújtását és az előző használó kiköltözését követően történik meg.

**Határidő:** azonnal **Felelős:** Balázsi Csilla polgármester